**Budapest Főváros VIII. kerület Józsefváros Polgármestere**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal**

**Jegyző**

munkakör betöltésére

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1082 Budapest, Baross u. 63-67.

**A munkakör betölthetőségének időpontja:**

A munkakör az elbírálást követően azonnal betölthető.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklete nem tartalmaz előírást, a képesítési előírásokat a Kttv. 247. §-a tartalmazza.

**A munkakörhöz tartozó főbb tevékenységi körök:**

Az Mötv. 81. §-a alapján

* vezeti a polgármesteri hivatalt.
* dönt a jogszabály által hatáskörébe utalt államigazgatási ügyekben;
* gyakorolja a munkáltatói jogokat a polgármesteri hivatal, a közös önkormányzati hivatal köztisztviselői és munkavállalói tekintetében, továbbá gyakorolja az egyéb munkáltatói jogokat az aljegyző tekintetében;
* gondoskodik az önkormányzat működésével kapcsolatos feladatok ellátásáról;
* tanácskozási joggal vesz részt a képviselő-testület, a képviselő-testület bizottságának ülésén;
* jelzi a képviselő-testületnek, a képviselő-testület szervének és a polgármesternek, ha a döntésük, működésük jogszabálysértő;
* évente beszámol a képviselő-testületnek a hivatal tevékenységéről;
* döntésre előkészíti a polgármester hatáskörébe tartozó államigazgatási ügyeket;
* dönt azokban a hatósági ügyekben, amelyeket a polgármester ad át;
* dönt a hatáskörébe utalt önkormányzati és önkormányzati hatósági ügyekben;
* a hatáskörébe tartozó ügyekben szabályozza a kiadmányozás rendjét;
* rögzíti a talált dolgok nyilvántartásába a talált idegen dologgal kapcsolatos a körözési nyilvántartási rendszerről és a személyek, dolgok felkutatásáról és azonosításáról szóló törvény szerinti adatokat, valamint a talált idegen dolog tulajdonosnak történő átadást követően törli azokat.

Az irányítása alá tartozó személyek száma: 273

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

* Magyar állampolgárság;
* Cselekvőképesség;
* Büntetlen előélet;
* Igazgatásszervező vagy közigazgatás-szervező alapképzési szakon, vagy jogász vagy államtudományi mesterképzési szakon szerzett szakképzettség vagy közigazgatási mesterképzési szakon szerzett okleveles közigazgatási szakértő vagy okleveles közigazgatási menedzser szakképzettség;
* Közigazgatási vagy jogi szakvizsga;
* Legalább 5 év közigazgatásban szerzett gyakorlat;
* Legalább 2 év jegyzői/aljegyzői gyakorlat;
* Vagyonnyilatkozat tételi eljárás lefolytatása.

**Elvárt kompetenciák:**

Magas szintű tárgyaló képesség, empátia, önálló munkavégzési képesség, precizitás, nagyfokú terhelhetőség, menedzser szemlélet.

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány;
* fényképpel ellátott önéletrajz a Kttv. 5. mellékletében meghatározott kötelező adatkörrel és a 87/2019. (IV.23.) Korm. rendelet 9. § és 1. mellékletben foglaltak figyelembevételével;
* a képesítést igazoló dokumentumok másolata;
* a jegyzői munkakör ellátásával, a hivatali munka szervezésével, irányításával kapcsolatos elképzeléseket tartalmazó vezetői és szakmai program;
* hozzájárulás a személyes adatok kezeléséhez, és a pályázati anyag megismeréséhez a pályázat keretében, valamint nyilatkozat a vagyon-nyilatkozattételi kötelezettség teljesítésének vállalásáról.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2021. június 30.

A pályázati kiírással kapcsolatosan további információt Mlinárcsek Attiláné Személyügyi Iroda vezetője nyújt, a 459-2153-as telefonszámon.

**A pályázatok benyújtásának módja:**

Postai úton, a pályázatnak a Budapest Főváros VIII. kerület Józsefvárosi Önkormányzat Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17-11/ 21/2021., valamint a munkakör megnevezését: jegyző.

**vagy**

Elektronikus úton Jegyzői Kabinet Személyügyi Iroda részére a szemelyugy@jozsefvaros.hu e-mail címen keresztül;

**vagy**

Személyesen: Jegyzői Kabinet Személyügyi Iroda, Budapest, 1082 Budapest, Baross utca 63-67. 3. 318.

**A pályázati eljárás, a pályázat elbírálásának módja, rendje:**

A pályázatokról a polgármester dönt. A pályázat eredményéről a pályázók az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2021. július 15.

**A pályázati kiírás közzétételének helye és ideje:**

[www.jozsefvaros.hu](http://www.jozsefvaros.hu) honlapon 2021. június 1.

[www.kozigallas.gov.hu](http://www.kozigallas.gov.hu) honlapon 2021. június 4.

[www.facebook.com/](http://www.facebook.com/) honlapon 2021. június 1.

[www.profession.hu](http://www.profession.hu) honlapon 2021. június 3.

[www.hvg.hu](http://www.hvg.hu) honlapon 2021. június 3.

**A munkáltatóval kapcsolatos egyéb lényeges információ:**

A közszolgálati jogviszony 6 hónap próbaidő kikötésével jön létre, kivéve áthelyezés, valamint a Kttv. 62/A. §-ban meghatározott esetben.

Az Önkormányzat vezetése hangsúlyt fektet a szervezet működése kapcsán a nyilvánosságra, valamint arra, hogy a hivatali munkavégzés során érvényesítésre kerüljön az esélyegyenlőség, a teljesítmény tisztelete, a szolidaritás és a méltányosság.

A Polgármesteri Hivatalnál foglalkoztatott köztisztviselők illetményalapja 52.000 Ft. 2021. szeptember 1. napjától 55.000 Ft

A cafetéria juttatás éves összege bruttó 265.000 Ft.